THIP มอบคอมพิวเตอร์ “รพ.เสริมงาม” จ.ลำปาง ฝ่าโควิด-19
THIP มอบอุปกรณ์คอมพิวเตอร์และผลิตภัณฑ์ของบริษัทฯ รวมมูลค่า 103,392 บาท ให้ “รพ.เสริมงาม จ.ลำปาง” ฝ่าวิกฤตโควิด-19
22 ก.ค. 2564

บริษัท ทานตะวันอุตสาหกรรม จำกัด (มหาชน) หรือ THIP ผู้ผลิตและจำหน่ายบรรจุภัณฑ์คุณภาพระดับสากล ได้ส่งมอบอุปกรณ์คอมพิวเตอร์และผลิตภัณฑ์ของบริษัทฯ รวมมูลค่า 103,392 บาท โดยมี นายแพทย์สิทธิกร สาริวาท ผู้อำนวยการโรงพยาบาลเสริมงาม จังหวัดลำปาง เป็นผู้รับมอบ เพื่อสนับสนุนการทำงานของศูนย์วัคซีนโควิด-19 ให้ทำงานได้ราบรื่นและมีประสิทธิภาพมากที่สุด โดย THIP ขอร่วมเป็นส่วนหนึ่งในการช่วยเหลือสังคมและขอขอบคุณบุคลากรทางการแพทย์ที่เสียสละในการปฏิบัติงานอย่างทุ่มเท เพื่อร่วมแก้ปัญหาวิกฤตโควิด-19 ให้ผ่านพ้นไปด้วยกัน
 
 